08. des. 2021 | Fréttir
Þvagleki, þó í litlum mæli sé, skerðir lífsgæði og getur verið íþyngjandi í daglegu lífi. Þvagleki er reyndar býsna algengt vandamál og fyrir marga mikið feimnismál sem kemur oft í veg fyrir að fólk leiti sér hjálpar. Þess vegna er fyrsta skrefið, og það mikilvægasta til að ráða bót á vandamálinu, að ráðfæra sig við lækni eða fagaðila á þessu sviði. Þess ber að geta að fólk á öllum aldri og af öllum kynjum glímir við þvagleka.
Eftir að læknir eða fagaðili hefur lagt mat á hvert tilvik fyrir sig er margt hægt að gera til að koma í veg fyrir hindranir og skerðingu lífsgæða. Eitt mesta úrval af hjálparvörum í boði við þvagleka er frá hinum vandaða danska framleiðanda Abena. Vörurnar fást í öllum stærðum og gerðum, búa yfir rakadrægni sem hæfir hverju tilfelli fyrir sig þannig að auðvelt er að finna lausn sem hentar hverjum og einum.
Abena vörurnar eru flestar umhverfisvænar og framleiddar með það að markmiði að auka þægindi notenda. Þær eru mjúkar viðkomu, þægilegar og umfram allt lítt áberandi.
Þeir sem læknir metur að þurfi á því að halda fá skírteini til að framvísa við kaup á þvaglekavörum við hæfi.
Abena vörurnar eru samþykktar af Sjúkratryggingum Íslands og Ríkiskaupum. Skírteinishafar geta nú leitað beint til Rekstrarlands til þess að fá slíkar vörur afgreiddar auk þess sem í Rekstrarlandi aðstoða sérfræðingar okkar við rétt val á hjálparvörum, en ávallt er um einstaklingsbundnar lausnir að ræða.